1982R0032 — ET — 03.12.1997 — 006.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EMÜ) nr 32/82,

7. jaanuar 1982,

millega kehtestatakse veise- ja vasikaliha ekspordi eritoetuse andmise tingimused







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 ( 1 ) veise- ja vasikalihaturu ühise korralduse kohta, viimati muudetud Kreeka ühinemisaktiga, eriti selle artikli 18 lõiget 6, ning arvestades, et: ning arvestades, et: nõukogu määrusega (EMÜ) nr 885/68, ( 2 ) viimati muudetud määrusega (EMÜ) nr 427/77, ( 3 ) kehtestati eksporditoetuste andmise üldeeskirjad ja nende suuruse kindlaksmääramise kriteeriumid; arvestades ühenduse turuolukorda ning võimalust müüa mõningaid veise- ja vasikalihasektori tooteid, mida praegu võib sekkumiseks kokku osta, on sekkumisostude vähendamiseks vaja kehtestada tingimused eritoetuse andmiseks nende toodete eksportimiseks mõningatesse mitteliikmesriikidesse; veise- ja vasikalihaturu korralduskomitee pole oma eesistuja määratud tähtaja jooksul arvamust esitanud, ON VASTU VÕTNUD KÄESOLEVA MÄÄRUSE:







Artikkel 1

1. Ekspordi eritoetust antakse käesoleva määrusega kehtestatud eritingimustele vastavate toodete eest.

2. Käesolevat määrust kohaldatakse värske või jahutatud liha rümpade, poolrümpade, komplekteeruvate ees- ja tagaosadena, eesveerandite ja tagaveeranditena eksportimise korral teatavatesse mitteliikmesriikidesse.

▼M6

3. Kui rümbad ja rümpade tagaveerandid esitatakse koos maksa ja/või neerudega, vähendatakse rümba massi:

— 5 kg maksa ja neerude puhul,

— 4,5 kg maksa puhul,

— 0,5 kg neerude puhul.

▼B

Artikkel 2

1. Täiendava eksporditoetuse taotlemiseks tuleb esitada tõend, et eksporditavad tooted on pärit täiskasvanud isasloomadest.

▼M6

2. Nimetatud tõend esitatakse sertifikaadina, mille näidis on antud lisas ning mille on asjaomase isiku taotlusel väljastanud sekkumisasutus või muu asutus, mille on selleks määranud liikmesriik, kus loomad on tapetud. Kõnealune dokument esitatakse tolliasutusele ekspordiga seotud tolliformaalsuste täitmisel ning saadetakse ametlikul teel eksporditoetuse maksmise eest vastutavale asutusele pärast kõnealuste tolliformaalsuste täitmist. Kõnealused tolliformaalsused täidetakse liikmesriigis, kus loomad on tapetud.

Kui toodete suhtes kohaldatakse nõukogu määruse (EMÜ) nr 565/80 ( 4 ) artiklis 5 nimetatud korda, tuleb eelmises lõigus nimetatud sertifikaat esitada tolliasutusele komisjoni määruse (EMÜ) nr 3665/87 ( 5 ) artikli 25 lõikes 2 osutatud tolliformaalsuste täitmise ajal. Olenemata kõnealusest määrusest ei ole käesoleva lõigu kohaldamisel lubatud sooritada määruse (EMÜ) nr 3665/87 artikli 28 lõike 4 punktides b, c ja d osutatud toiminguid. ►M7 Pädevad asutused võivad siiski lubada toodete pakendamist, tingimusel et iga toote artikli 3 lõikes 2 nimetatud tehasetähis või pitser jääb nähtavaks. ◄

▼B

Artikkel 3

Liikmesriigid kehtestavad toodete kontrolli ja artiklis 2 viidatud sertifikaadi väljastamise tingimused. Nimetatud tingimused võivad sisaldada märget miinimumkoguse kohta.

Liikmesriigid võtavad vajalikud meetmed tagamaks, et toodete kontrollimise ja nende ühenduse geograafiliselt territooriumilt väljumise või ►M6 määruse (EMÜ) nr 3665/87 artiklis 34 ◄ viidatud sihtkohtadesse toimetamise vahelisel ajal tooteid ei asendataks. Nimetatud meetmed sisaldavad kõigi toodete iga veerandi märgistamist kustutamatu märgistuse või pitseriga. Tapmine ja märgistamine toimub tapamajas, mida asjaomane isik on nimetanud artikli 2 lõikes 2 viidatud taotluses.

▼M4

Juhul kui rümbad tükeldatakse eesveeranditeks ja tagaveeranditeks mujal kui tapamajas, võib artikli 2 lõikes 2 osutatud asutus eespool nimetatud rümpade või poolrümpade sertifikaadi asendada eespool nimetatud veerandite sertifikaatidega, tingimusel et kõik muud sertifikaadi väljaandmise nõuded on täidetud.

▼B

Artikkel 4

Liikmesriigid teatavad komisjonile käesoleva määruse rakendamiseks võetavatest meetmetest hiljemalt 20. jaanuariks 1982. Komisjon teeb oma võimalikud märkused liikmesriikidele teatavaks enne 20. veebruari 1982.

▼M6 —————

▼B

Artikkel 5

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolevat määrust kohaldatakse alates 1. märtsist 1982.

Käesolev määrus on tervikuna siduv ja vahetult kohaldatav kõikides liikmesriikides.

▼M6









LISA